**Esej Petrarka, Danteja, Shakespearea**

Dante Alighieri je napisal pesem Preljubezniva žena, ki jo uvrščamo v Srednjeveško književnost. Francesco Petrarca pa je napisal pesem Razsula v vetru je venec zlati… in William Shakespeare z pesmijo Ne, ona nima žametnih oči… pa uvrščamo v obdobje Renesanse.

Pesmi vseh treh pesnikov uvrščamo med sonete. Opisujejo ljubezen do življenjske ljubezni. V vseh treh sonetih najdemo imena žensk, ki so jih pesniki oboževali. Dantejevi ljubezni je ime Beatrice. Francesko Petrarka izpoveduje ljubezen do Laure. Shakespeare pa pesem posveča zapeljivi črni dami.

Dante se zaljubi v Beatrice na prvi pogled. Ljubi jo še po njeni smrti. Beatrice v Danteju vzbudi ideal ženske – ženska, ki je pojem nebeške lepote in duhovne popolnosti:

*»…zdi se kot da z onega sveta*

*prišla pokazat čudež na zemljo …«.*

Ljudje so se čudili Beatricini lepoti. Ob njej so začutili tolikšno spoštovanje, da niso upali govoriti z njo:

*»…ko se s kom pozdravi,*

*da sred besede jezik se zaustavi*

*in se pred njo povesijo oči…«.*

Ob njeni lepoti človek kar vztrepeta:

*»…Kdor vidi jo, presunjen vztrepeta…«.*

Dante v ljubljeni vidi čudež lepote, miline in dobrote. V pesmi je Beatrice označena kot dostojanstvena, ponižna, nebeška, prijazna, preljubeznjiva, priljubljena in krepostna ženska:

*»Tako prijazna in krepostna*

*zdi se moja draga…«,*

»…skromna in s ponižnostjo odeta…«.

Dante je v pesmih izpovedoval svojo radost in trpljenje do ljubljenega dekleta.

Francesco Petrarka v svojem sonetu opisuje ljubezen do oboževane ženske, do Laure. Vse pesmi o njej je zbral v »Knjigo pesmi«. Prvi del opeva Lauro, ko je ta še živela, drugi del pa jo opeva po njeni smrti in je posvečena spominu nanjo. Laura v pesnikovi domišljiji ni samo abstraktno bitje, žive so njene oči, glas, hoja in obraz:

*»…luč pritajeno s pljuskom ji jo vlilo*

*v očeh, ki danes morajo molčati…«,*

*»…Obraz se lahno obarval je v škrlat…«,*

*»…Njen hod ni bil kot hodijo dekleta,*

*kot angel šla je, a besede njene*

*zvenele so, da takih svet ne sliši…«.*

 Ljubljeno primerja tudi s soncem in duhom:

*»…Bila je živo sonce, duh najvišji…«*

Pesnikova ljubezen do nje bo večna:

*»…čeprav je lok popustil, zdaj ko vene,*

*se nič ne celi rana, od nje prejeta…«.*

Pesnik v tem sonetu prisega k večni ljubezni. Motivi v pesmi so občudovanje kreposti ljubljene, obup zaradi njene nedostopnosti in grenko-sladki spomin nanjo.

Shakespearov sonet je posvečen skrivnostni črni dami. Prikazana je kot poročena ženska, zato mu ni usojena. Ta sonet se precej razlikuje od prej opisanih sonetov. Pesnik pove, da skrivnostna črna dami ni tako božansko lepa, vendar je vseeno očarljiva:

*»… in vendar zdi se bolj očarljiva,*

*kot vse, ki pesem jih slavi lažniva…«.*

Opisuje jo bolj realistično, gleda jo kot navadnega človeka, ne kot nabožno bitje. *»…Ne, ona nima žametnih oči*

*in niti kodrov mehkih kakor svila…«.*

Tema pesmi je nedosegljiva ljubezen. Motivi so očarljivost dame, nebožanstvenost.

V vsej treh pesmih je tema nesrečna ljubezen. Motivi v pesmih so neuslišana ljubezen do njim nedosegljivih žensk. Dantejevo sporočilo govori, da lahko osebo ljubimo tudi, ko ta umre. Tudi Petrarca je povedal, da prisega na večno ljubezen. Tudi če Laura ne bo nikoli njegova, jo bo večno ljubil. Shakespeare pa v svojem sonetu sporoča, da lahko ljubimo tudi osebo, ki nima nebeške lepote, vendar jo odlikuje duhovna popolnost.

Najbližje mi je sporočilo, ki ga v pesmi izpove Shakespeare. Oseba je lahko na zunaj nebeška, vendar se v njej skriva hudobnost, nesramnost. Ob tem trdim, da moramo spoznati značaj svojega ljubljenega in ne smemo samo presojati na podlagi zunanje podobe in lepote, kot sta pesnika Dante in Petrarca.